Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kokkupõrked Palestiina moslemite ja Iisraeli julgeolekujõudude vahel
jätkuvad Templimäel kolmandat päeva.
Qatar edendab projekti
Gaza ühendamiseks Iisraeli maagaasijuhtmega.
Islamiriigi väitel õnnestus neil smugeldada
Lähis-Ida konfliktitsoonidest põgenevate inimeste seas
Euroopasse 4000 meest.
Kokkupõrked Palestiina moslemite ja Iisraeli julgeolekujõudude vahel
jätkusid täna Templimäel kolmandat päeva.
Politsei teatel hakkasid moslemid kohe mäe külastajatele avamisel
sissepääsu poole kive loopima.
Vastuseks sisenesid politsei ja piirivalve Templimäe alale,
misjärel märatsejad põgenesid al-Aqsa mošeesse
ja hakkasid neid ilutulestikurakettide, kivide ja betoonitükkidega loopima.
Kokkupõrked tekkisid seoses juutide ja teiste mittemoslemite sooviga
külastada juudi uue aasta Rosh Hashana puhul pühapaika,
kus seisid kunagi mõlemad piibliaja templid.
Iisrael ei luba mittemoslemeil mäel palvetada
kooskõlas Jordaaniaga sõlmitud rahulepinguga.
Moslemid mässavad aga vahel religioossete juudi külastajate vastu,
kes nõuavad status quo muutmist,
et kõik pühapaigas palvetada võiksid.
Jordaania kuninga Abdullah ja Briti peaministri Cameroni kohtumisel
hoiatas Jordaania monarh,
et jätkuv vägivald võib pingestada Iisraeli-Hašemiidi kuningriigi suhteid.
Iisraeli valitsus on kinnitanud, et seda ei juhtu.
Kahjuks oleme neid kinnitusi ka minevikus kuulnud.
Nii tahaksin teie juuresolekul öelda, et kui see jätkub,
siis alates tänasest mõjutavad uued provokatsioonid Jeruusalemmas
Jordaania-Iisraeli suhteid,
ja Jordaanial ei jää muud üle kui tegutseda.
USA Välisministeerium avaldas muret vägivalla suhtes Templimäel
ja õhutas osapooli vaoshoitusele.
USA on mures kasvava vägivalla ja süvenevate pingete pärast
Haram al-Sharifi/Templimäe ümber.
Mõistame hukka kõik vägivallateod.
On tähtis, et kõik pooled end vaos hoiaksid,
väldiksid provokatiivseid tegusid ja retoorikat
ning säilitaksid ajaloolise status quo Haram al-Sharifil/Templimäel
nii sõnas kui praktikas.
Pärast süvenenud pingeid pühapaigas
kutsus peaminister Netanyahu kokku julgeolekukabineti.
Ta kordas Iisraeli lubadust
säilitada pühapaigas status quo, kuid rõhutas,
et Iisraelil on õigus ja kohus astuda vastu mässajaile
ja kaitsta pühapaigas jumalateenimisvabadust.
Qatar propageerib projekti
Gaza ühendamiseks Iisraelist lähtuva maagaasijuhtmega.
See peaks suurendama mitmekümnete protsentide võrra
Gaza elektritootmist.
Iisraeli ametnikud on ettepaneku läbi vaadanud
ja pärast poliitešeloni teavitamist
otsustati alustada ettevalmistustöid.
Palestiina allikate teatel
kohtus hetkel Gazas elav Qatari esindaja al-Ahmadi
eelmisel nädalal Iisraeli ametnikuga, et küsimust arutada.
Qatar lubas rahastada projektiks vajaliku infrastruktuuri,
mis maksab ca 10 miljonit USD.
Qatari esindaja vestles ka Iisraeli erasektoriga
võimaluse üle ehitada Iisraeli aladele päikeseenergiavälju,
et toota Hamasi valitsetavale Gazale 100 megavatti elektrit.
Regioonis ametivisiidil viibiv Briti peaminister Cameron teatas,
et Inglismaa võtab Jordaaniast ja teistest riikidest vastu
20 000 Süüria põgenikku.
Võtame 20 000 Süüria põgenikku siit, Jordaania põgenikelaagrist ja mujalt
ning anname neile kodu oma riigis.
Olen Teie Majesteediga nõus,
et peame jätkuvalt vastu astuma globaalsele terrorismiohule,
mida näeme ISIL-i puhul Süürias
ja mis ohustab kogu regiooni ja Iraaki.
Briti peaminister külastas Ammanis ÜRO põgenikelaagrit,
kus ta kohtus sõjast räsitud Süüriast põgenema pidanud lastega.
Süüria sõda, kus on alates 2001. a hukkunud ligi pool miljonit inimest,
on sundinud pooled süürlased oma kodudest lahkuma,
tekitades 4 mln põgenikku
ja Süürias endas on koduta ca 7,6 miljonit.
Islamiriigi väitel õnnestus neil smugeldada
Lähis-Ida konfliktitsoonidest põgenevate inimeste seas
Euroopasse 4000 meest.
Anonüümselt BuzzFeediga kõnelenud IS-i agendi teatel
on äärmusrühmitus smugeldanud aktiivselt militante
üle nõrgalt valvatud Türgi piiri Euroopa riikidesse samu teid pidi,
mida kasutavad ka põgenikud ja migrandid.
IS-i väitel on kogu ELs varjatult valmis
üle 4000 IS-i püssimehe.
Islamistliku agendi sõnul on salajane infiltreerumine
osa suuremast plaanist teha Läänes kättemaksurünnakuid
vastuseks USA juhitud koalitsiooni õhurünnakutele IS-i objektide vastu.
Tuumalepingust Iraaniga -
Kaks päeva enne USA seadusandjate hääletust
tuumalepingu heakskiitmise teemal,
mis peaks kaitsma president Obama kauaoodatud lepingut Iraaniga,
õhutas Iraani välisminister Zarif kohtumisel Hiina kolleegi Wang Yiga
USAd respekteerima oma tuumalepinguga seotud lubadusi
ja kaotama kõik sanktsioonid Teherani vastu.
Seoes Iraani tuumaleppe tulevikuga -
kui USAs toimub poliitilisi muutusi,
siis rahvusvahelise õiguse järgi peab iga riigi uus valitsus
aktsepteerima ja järgima eelmise valitsuse lepingukohustusi.
USA valitsus juba otsustas peatada sanktsioonid Iraani vastu.
Zarifi sõnul on kahetsusväärne,
et rahvas nii Ameerikas kui regiooni riikides, sh Iisraelis,
tahab regioonis uut konflikti arendada, lootes, et see loob uue reaalsuse,
selle asemel, et järgida kokkulepitud rahumeelset lahendust.
Oleme kahetsusega märganud, et mõned Ameerikas
ja meie regiooni riikides, sh Iisraelis ja mujal, mõtlevad,
et nende probleemid lahenevad uute regionaalsete konfliktide kaudu.
Tuumaläbirääkimistel Iraaniga
rahvusvahelist kogukonda esindanud P5+1 koosseisus
oma panuse andnud Hiina
õhutas pooli lepingu peamisi põhimõtteid järgima.
Hiina kutsub kõiki pooli üksteisele vastu tulema,
üksteisega empatiseerima ja üksteist mõistma,
mitte igal ettekäändel süüdistama,
ning jätkama võrdset kohtlemist ja järgima olulisemaid printsiipe.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Head uut aastat!
Kohtumiseni homme!
Tõlge: Monika Jaaguri